M-87 Orkan

**M-87 Orkan** je samohodni višecevni raketni sistem velikog dometa nastao kao zajednički projekat SFRJ i Iraka. Namjenjen je za vatrenu podršku jedinica veličine korpusa i armije. Može da efikasno neutrališe sve vrste ciljeva od žive sile do oklopnih borbenih vozila i da vrši protivoklopno zapriječavanje. Obezbjeđuje brza i iznenadna dejstva sa nepripremljenih vatrenih položaja u svim uslovima.

## Razvoj
Razvoj sistema M87 Orkan započeli su u drugoj polovini 1980. godine u Vojnotehničkom institutu jugoslavenski i irački stručnjaci (iračka oznaka za ovaj sistem je "Ababil 50"). Ispitivanja prototipova obavljena su do kraja 1985. godine, a dvije godine kasnije Orkan je uveden u operativnu upotrebu JNA. Završna ispitivanja su trajala oko šest meseci, uključujući i testove u pustinjama Iraka, augusta 1987. godine. Tokom ovih ispitivanja lansirano je oko 500 raketa (od toga dvije trećine u ekstremnim uslovima - pri temperaturama od -30 do +54&nbsp;°C). Danas se još uvijek prizvodi u fabrici BNT TMiH Novi Travnik.

## Opis 
Lanser je postavljen na šasiju kamiona FAP 3232 BDS/A, konfiguracije 8x8. Vozilo ima masu 15.000&nbsp;kg, dok je borbena masa 32.000&nbsp;kg. Za pogon se koristi dizelski motor snage 235&nbsp;kW, s direktnim ubrizgavanjem. Pokretljivost izvan uređenih cesta je poboljšana ugradnjom sistema za centralnu regulaciju tlaka u pneumaticima. Petočlana posada smještena je u klimatiziranoj kabini u prednjem dijelu vozila, a na zadnju platformu je postavljen 12-cijevni lanser. Polje djelovanja lansera po pravcu je 220°, a po elevaciji od -0,5° (+22° iznad kabine vozila) do +56°. Prije gađanja spuštaju se četiri stope radi isključivanja sistema za oslanjanje vozila, a poseban sistem zatim vrši nivelaciju (dovođenje u horizontalni položaj) platforme sa lanserom. Upravljanje svim sistemima je daljinsko i posada ne mora napuštati kabinu vozila prilikom gađanja.

### Projektili 
Raketa R-262 M87 Orkan je razvijena u dvije varijante:

*s kasetnom bojevom glavom i s
*kasetnom bojevom glavom s protivtenkovskim minama.

U kasetnoj bojevoj glavi s bombama nalazi se 288 kumulativno-komadnih bomba koje na visini 800 do 1000 m izbacuje pirotehničko punjenje. Površina razbacivanja punjenja je oko 2 hektara, a radijus ubojnog djelovanja svake je 10 m. Kalibar bombe je 40&nbsp;mm, probojnost 60&nbsp;mm pancirnog čelika, a masa 245 grama.

Kasetna bojeva glava s protivoklopnim minama sastoji se od 8 čeličnih kontejnera s ukupno 24 mine. Pad kontejnera usporava padobran, a nakon 2,5 sekunde iz kontejnera se izbacuju mine koje padaju stabilizirane uz pomoć četiri krilca. Kalibar mine je 105&nbsp;mm, masa 1,8&nbsp;kg, probojnost 40&nbsp;mm. Upaljač je nekontaktni, reagira na promjenu magnetnog polja, a mina se samouništava nakon 24 sata.

Domet rakete regulira se promjenom elevacije lansera i aktiviranjem zračnih kočnica na raketi. Minimalni domet je 5&nbsp;km, a maksimalni 50&nbsp;km. Rakete se ispaljuju pojedinačno ili rafalno sa intervalom od 2, 3 ili 4 sekunde.

Savremeni sistem za upravljanje vatrom osigurava automatizirano izračunavanje i zauzimanje elemenata za gađanje. Dijelovi SUV-a nalaze se na lansirnim vozilima, komandnom vozilu, topografskom, osmatračkom i meteorološkom vozilu. Podaci se između vozila razmijenjuju automatizirano - radio ili kabelskom vezom.

U sastavu baterije sistema *Orkan* nalaze se i vozila za prijevoz i pretovar raketa. Na vozilu se nalaze 24 rakete i dizalica uz pomoć koje dvočlana posada može za 30 minuta utovariti ili istovariti sve rakete.

Lansirna vozila sistema *M87 Orkan* naoružana su i protivavionskim mitraljezom kalibra 12,7&nbsp;mm postavljenim na krov kabine. Za maskiranje se koriste četiri bacača dimnih kutija postavljena na prednjem braniku.

## Taktično-tehničke karakteristike
***Kalibar:** 262&nbsp;mm 
***Broj lansirnih cijevi:** 12 
***Posada:** 5 
***Borbena masa lansirnog vozila:** 32000&nbsp;kg 
***Dužina vozila u hodnom položaju:** 9 m 
***Širina vozila u hodnom položaju:** 2,64 m 
***Visina vozila:** 3,84 m 
***Maksimalna brzina:** 80&nbsp;km/h 
***Radijus kretanja:** 600&nbsp;km 
***Masa rakete s bombicama:** 389,7&nbsp;kg 
***Masa rakete s minama:** 382,2&nbsp;kg 
***Polje djelovanja po pravcu:** 220° 
***Polje djelovanja po elevaciji:** -0,5° do + 65° 
***Površina razbacivanja bombica:** oko 2 ha 
***Površina razbacivanja mina:** oko 4 ha 
***Vjerovatno skretanje po pravcu na maksimalnom dometu:** 300 m 
***Vjerovatno skretanje po daljini na maksimalnom dometu:** 220 m 
***Domet:** 5 – 50&nbsp;km 
***Temperaturni raspon upotrebe:** -30 do +54&nbsp;°C

## Korisnici
*
*
*

## Bivši korisnici
*
*

## Reference
## Vanjski linkovi
*Orkan M87, RTS emisija Dozvolite - Zvanični kanal

Kategorija:Raketna artiljerija